Vasiliy Nikiforov
Vasiliy Vasilyevich Nikiforov, Kyulyumnyur (saxa.: Күлүмнүүр, 1866-yil 18-may — 1928-yil 15-sentyabr) — jamoat arbobi, olim, yozuvchi, jurnalist. XX asr boshidagi yoqut ziyolilarining yetakchisi, „Yoqutlar ittifoqi“ siyosiy tashkilotining tashkilotchisi, yoqut adabiyoti va teatrining asoschilaridan biri. 1927-yilda Yoqutiston aholisining sovet hokimiyatiga qarshi qurolli qoʻzgʻoloni bostirilganidan keyin 1928-yilda repressiya qilingan. Xalqaro josuslik va sovet hokimiyatiga qarshi qurolli qoʻzgʻolonga tayyorgarlik koʻrishda ayblanib, oʻlim jazosiga hukm qilinadi, soʻngra jazo 10 yillik qamoq jazosiga almashtiriladi. Novosibirsk qamoqxonasida vafot etgan. 1992-yil 3-fevralda Baykalorti harbiy okrugi harbiy prokuraturasining qarori bilan reabilitatsiya qilingan.